Бизнес Индустрия Капитали - 23.10.2009
Петък, 23 октомври 2009 г., брой 2560
GBP/BGN 2.16042
USD/BGN 1.30389
CHF/BGN 1.29482
EUR/USD 1.5000*
Столична община ще получи 43,5 млн. евро заем от Европейската инвестиционна банка (ЕИБ). Изпълняващият длъжността кмет на София Минко Герджиков и вицепрезидентът на банката Марта Гайецка подписаха договор за това. Средствата ще се използват за строежа на пет естакади в София. “Кредитът от ЕИБ е най-евтиният от Европа в момента”, обясни премиерът Бойко Борисов, който присъства на подписването. Това е трети заем от банката. С първите два са изградени метрото и софийският завод за преработка на битови отпадъци. Гайецка и финансовият министър Симеон Дянков подписаха меморандум за сътрудничество за техническа помощ при изпълнението на големи инфраструктурни проекти.
Калин Христов ще ръководи управление "Емисионно" през следващите 6 години. Той бе избран за подуправител на БНБ от парламента през август по предложение на шефа на централната банка Иван Искров, който пък бе одобрен малко преди това.
Външнополитическите приоритети на България под натиска на икономическите интереси между Европа и Русия
Още в първите месеци на мандата си, премиерът Бойко Борисов проведе срещи на високо равнище с някои от най-влиятелните световни лидери. Предвид задълбочаващата се в България икономическа криза, министър председателят имаше доста тежък дневен ред, който трябваше да представи пред своите международни партньори- от търсене на подкрепа до откровен отказ по вече поети от предишното правителство ангажименти. Какви са първите сигнали от новата външна политика на Бойко Борисов и може ли да се очаква, че те очертават път към решаването на редица проблеми, с които трябва да се справи новото българско правителство?	Пълен текст на анализа
1 Хъс ООД - Пловдив 280 205
2 Тисенкруп - Юпитер стомана ООД - София 250 362
3 Интерком Груп ООД - Варна 231 541
4 Метал Трейд България ООД - София 193 401
5 Стилмет АД - София 157 992
6 Кльокнер Металснаб АД - София 84 502
7 Форт Нокс ООД - София 53 218
8 Булмет трейдинг ЕООД - Долна Баня 13 854
9 Титани ООД - Аксаково 8 510
10 Маргарита ЕООД - Ямбол 4 461
Българска Фондова Борса - София - 22.10.2009
Обща стойност (BGN): 1 002 610.93
Официални пазари: 312 496.95
Свободен пазар: 655 247.05
Облигации: 31 654.95
Чугунолеене АД - Ихтиман -30.00 %
Слънчев бряг АД - Слънчев бряг 20.00 %
Министерството на транспорта, информационните технологии и съобщенията стартира проектът „Изграждане и развитие на нови контейнерни терминали на пристанища Варна и Бургас". Договорът за консултантски услуги (Технически проект и строителен надзор) е сключен между Държавно предприятие „Пристанищна инфраструктура" като изпълнителна агенция по проекта и смесено дружество между Moffatt & Nichol („Мофат и Никол”) от САЩ, Ltd. Oriental Consultants Co. („Ориентал Консалтантс”) от Япония. Срокът за изпълнение на проекта е 80 месеца. След изграждането на контейнерните терминали ще се обработват повече от 900 000 TEU на година с капацитет за разширение в бъдеще.
Оборотът на кюстендилското Руен холдинг е спаднал през деветмесечието на 2009 г. с 25% до 4.3 млн. лв. Това показва отчетът на дружеството, представен пред Българската фондова борса. Спадът идва основно от липсата на продадена продукция за периода януари - септември 2009 г. За същия период на миналата година от реализирана продукция в сметките на дружеството са постъпили 1.1 млн. лв. Понижение има и в останалите приходни пера. Компанията е успяла да занижи и разходите си през първите девет месеца на годината, показва отчетът й. Към края на септември 2009 г. те са 4.3 млн. лв., което е с 15% по-малко на годишна база. За отчетния период Руен холдинг излиза на загуба от 76 хил. лв. спрямо печалба от 632 хил. лв. за януари - септември 2008 г. Компанията е мажоритарен собственик в Кераминженеринг, Риос Инвест, Авторемонт и др.
Софийската градска прокуратура обвини бившия шеф на Държавната агенция по горите (ДАГ) Стефан Юруков (БСП) за още четири неизгодни замени на терени покрай морето. Щетите от тях са за 12.7 млн. лева. До този момент срещу него има дело за замяна на парцел от 17 дка край къмпинг "Златна рибка" за 700 дка гора в района на Пампорово. Последното допълнение на обвинителния му акт се отнася за подобни сделки. В качеството си на шеф на горската агенция той е подписал замяната на два парцела във варненска местност "Траката" в размер на общо 94 дка за терени край Тетевен, Троян и Априлци. "Бенефициенти" са били бившият зам.-министър на вътрешните работи Явор Хайтов и съпругата му Валентина.
Добричкият съд постанови да бъдат отнети имоти на фараона Миролюб Гаич след искане на комисията "Кушлев". Освен Миролюб от собственост ще се лишат още Живка Гаич и дъщеря им. Държавни ще станат 4 техни недвижими имота, автомобил "Опел", 25 243 лв. и $3300. Сред имотите са 2 дворни места и двуетажна сграда в Каварна, апартамент и гараж в Добрич. Съдът реши още тримата да платят и 85 552 лв. държавна такса. Те трябва да внесат и в комисията "Кушлев" 43 836 лв. Комисията заведе иска срещу Живка и Миролюб Гаич в началото на 2008 г., като претендира за над 2 млн. лв. На толкова е оценено имуществото на фамилията, за което няма реални източници на доходи. Живка пък е призната за виновна, че като управител на ЮГОАГЕНТ-ТУР е присвоила над 42 хил. лв. от фирмата. Магистратите решиха, че искането на комисията е доказано по безспорен начин.
Швейцарската банка Credit Suisse регистрира трета поредна тримесечна печалба, като за периода юли-септември тя е 2.4 млрд. швейцарски франка (1.6 млрд. евро). Това е с 50% повече, отколкото през второто тримесечие. Само преди година по същото време Credit Suisse беше на загуба – 1.3 млрд. франка. Сега, обаче, финансовите депозити се връщат в банката, като нетните активи вече са стигнали 16.7 млрд. франка през третото тримесечие спрямо само 3.6 млрд. франка година по-рано.
Правителството на САЩ ще наложи значителни съкращения в заплащането на 175 ръководители в седем компании. Кенет Файнбърг, избран за специалният надзорник от президента Барак Обама, обяви че ще се настоява за понижение в заплащането на 25 най-добре платени мениджъри със средно 50%. Файнбърг след през последните два месеца Citigroup, AIG, Bank of America, General Motors, Chrysler, GMAC и Chrysler Financial, за да подсигури възможно най-бързото връщане на отпуснатите държавни помощи.
Korea National Oil Corp. се е съгласила да закупи Harvest Energy Trust за 4.1 млрд. корейски долара (3.9 млрд. щатски долара). Това е най-голямата сделка на корейска компания за придобиване в чужбина на активи в енергетиката, като държавата започна надпревара с Китай и Индия в осигуряване на ресурси. Корейците ще платят в брой по 10 к.д. за акция или общо 1.8 млрд. к.д. и ще погасят дълговете за 2.3 млрд. к.д., обявиха от Harvest. Компаниите от Южна Корея се включват в търсенето на чуждестранни суровини, което е наложително предвид битката за осигуряване на възможно най-много енергийни ресурси.
1 081.31 (131.95)
2 165.29 (14.56)
Light crude ($US/bbl.) 81.19
Natural gas ($US/mmbtu) 5.6200
Platinum ($US/Troy Oz.) 1 369.90
Hogs (cents/lb.) 53.73
Pork bellies (cents/lb.) 83.50
На този ден: Къща-музей на Иван Вазов – София
Абонати на "Бизнес Индустрия Капитали" към 23.10.2009
Българска версия: 23610, Английска версия: 3325